cyanic-selkie/wikianc huggingface dataset:
Libingan ng mga Bayani
Den var anlagt som et verdig hvilested for filippinske militære, fra menige til generaler, og for nasjonens helter og martyrer. Blant dem som er begravet her er flesteparten av forsvarerne av mai 1942, og falne under annen verdenskrig på Filippinene fra 1942 til 1945. Her er også landets versjon av den ukjente soldats grav. Gravlunden ble anlagt som nasjonalt motstykke til Manila American Cemetery and Memorial med levningene av amerikanske militære fra annen verdenskrig.
Øysteinstul stasjon
Øysteinstul stasjon er en jernbanestasjon på Sørlandsbanen, mellom Kongsberg og Hjuksebø. Stasjonen ligger øst for Notodden; 11 km unna langs vei (hvorav 4 km på skogsbilvei). Stasjonen ble bygget i 1920 da jernbanelinjen mellom Kongsberg og Hjuksebø ble tatt i bruk, og avbemannet i 1968. Etter at persontrafikken ble nedlagt 28. mai 1989 brukes stasjonen som fjernstyrt kryssingsspor. Stasjonen har et sidespor.
Libingan ng mga Bayani
Gravlunden ble da den ble åpnet i mai 1947 kalt The Republic Memorial Cemetery. Ditt nåværende navn fikk den på den 27. oktober 1954 av president Ramon Magsaysay.
Øysteinstul stasjon
På 1950- og 1960-tallet gikk det i helgene på vinterstid skitog hit fra Skien og Notodden. Enkelte helger kunne så mange som to tusen skiturister reise til stasjonen for å gå på ski i området.
Libingan ng mga Bayani
Blant dem som hviler her er presidentene Elpidio Quirino, Carlos P. Garcia, Diosdado Macapagal, og Ferdinand Marcos, visepresidentene Arturo Tolentino og Salvador H. Laurel, nasjonalheltene og generalene Artemio Ricarte og Carlos P. Romulo, den militære øverstkommanderende Angelo Reyes og senator Blas Ople.
Øysteinstul stasjon
Vokterboligen på stasjonen (tegnet av Eivind Gleditsch og Gudmund hoel ) er fredet i Nasjonal verneplan for kulturminner i jernbanen.
Libingan ng mga Bayani
I 2006 ble det bestemt at det skulle opparbeides alternative gravlunder eller annekser annetsteds, på Luzon, i Visayas og på Mindanao. Per 2007 er én slik blitt åpnet, ved Camp Hernandez i Dingle i provinsen Iloilo.
EM i roing 1958
EM i roing 1958 (europamesterskapet i roing) ble arrangert i Poznań i Polen i 1958.
Drammen (sang)
«Drammen» er en coverlåt med humortrioen Prima Vera, opprinnelig utgitt 12. oktober 1981 på musikkalbumet Den 5te. Sangen ble innspilt 24.-27. august 1981 i Roger Arnhoff studio i Oslo. Lava var kompband.
Prima Veras versjon
Prima Vera brukte samme arrangement og struktur som originalen men droppet et instrumental-parti med munnspill. Det er Tom Mathisen som synger med Jahn Teigen på falsett kor (i refrengene). Den norske teksten er ikke langt unna å være direkte oversatt. Tekstens jeg mistrives i Drammen som nærmest blir fremstilt som en spøkelsesby.
Bakgrunn
Herodes Falsk ble født og oppvokst i Drammen og har ofte blitt beskyldt for å ha tilført byen et «Harry»-stempel blant annet fordi han har vitset om byen på sitt soloalbum Born in Drammen (utgitt 1984). Han slår tilbake på dette i boka De gærne har det godt (utgitt 2005). Folk som bodde i Oslo og hadde hytte på Sørlandet, måtte nemlig igjennom Drammen dersom de dro på hytta. Derfor ble sistnevnte by mest en gjennomfartsby. I 1975 åpnet Drammensbrua slik at folk som skulle videre ned til Sørlandet, kunne komme seg raskt igjennom byen. Det var i hvert fall den opprinnelige tanken. Men spesielt på fredager oppsto det mye kø på brua. Problemet var at Drammenbrua i årene 1975-2006 kun hadde to kjørefelt, mens motorveien fra Oslo forut for brua, hadde fire felt. Derfor ble det innsnevring og ergo kø i sørgående retning.
Premonstratenserordenen
Premonstratenserordenen er en katolsk orden, grunnlagt 1121 av Norbert von Xanten (1080–1134), senere erkebiskop i Magdeburg.
Det første klosteret ble anlagt i nærheten av byen Laon i Frankrike og ble kalt Prémontré (lat. præmonstratum, det vil si «forutsigelse»). Også en orden for nonner ble stiftet.
Ordenen ble godkjent av pave Honorius II i 1126. Orden fikk raskt stor utbredelse i Nord-Europa, særlig i det nordøstlige Tyskland, hvor de arbeidet for kristendommens utbredelse blant venderne.
Klosterorden ble inndelt i provinser som ble kalt cirkarier, hver enkelt med en forstander, som ble kalt cirkator. Abbeden i Prémontré hadde øverste myndighet over alle klostrer som hørte til ordenen.
Premontratenserordenen ble en av de mest betydningsfulle ordener i middelalderen, og i sin glanstid hadde ordenen over 30 cirkarier. Fra 1200-tallet ble den mer verdslig, og fikk mindre betydning, og den ble oppløst på grunn av den franske revolusjon.
Olavsklosteret i Tønsberg var premontratensernes hovedsete i Norge. Til klosteret i Tønsberg hørte en stor rundkirke, den største av sitt slag i Norden. Til klosteret hørte store landeiendommer. Et annet premonstratenserkloster på norsk grunn var Dragsmark kloster i Båhuslen som ble grunnlagt midt på 1200-tallet av kong Håkon Håkonsson.
På et generalkapitel i Wien 1883 kunne orden igjen konstituere seg. I 1913 hadde den fem cirkarier, de fleste i Østerrike, Belgia og Nederland.
Ordensdrakten er hvit.
Dragracing
Dragracing er en form for motorsport for i hovedsak biler, motorsykler, snøscootere og racerbåter, der man fra stående start tilbakelegger 1/4 engelsk mil (402,336 meter) eller 1/8 engelsk mil (201,17 meter) så raskt som mulig. Banen har asfalt- eller betongdekke og skal for de raskeste bilene ha en bremsestrekning på minst 700 m etter målpassering, i tillegg har disse bilene fallskjerm for oppbremsing. Sporten oppstod i USA.
Historikk
Sporten oppstod i California i 1930-årene, først som uformelle konkurranser i ørkenstrøk med utrangerte motortrimmede personbiler (hot rods). National Hot Rod Association (NHRA) ble stiftet 1951 med konkurranser på flyplasser, motorveier og store parkeringsplasser. Dragracing spredte seg til resten av verden og ble anerkjent av Det internasjonale bilforbundet (FIA) 1965, som arrangerer en årlig EM-serie. I Norden ble det første stevnet arrangert 1968 i Anderstorp i Sverige.
I Norge kom de første klubbene, med forbindelse til NHRA, 1958. Den første konkurransen ble arrangert 1978 på Fyresdal flyplass av American Car Club of Norway, og fra 1983 er det store dragracingstevner, bl.a. EM-runder, ved siden av Gardermoen flyplass. Dragracing er organisert i Norges Bilsportforbund. Ludvig Bjørnstad tilhørte europaeliten rundt 1980 og ble 1987 første nordmann under 6 s. Liv Berstad tilhørte i første halvdel av 1990-årene europaeliten i den raskeste klassen og holdt en periode europarekorden.
Fylkesvei 3254
Fylkesvei 3254 går mellom Rørvik og Fabrikkjordet i Drammen kommune. Veiens lengde er 2,3 km.
Frem til 2019 hadde veien betegnelsen fylkesvei 990.
Kristian Rangnes
Kristian Patrik Pedersen Rangnes (født 24. september 1894 på Smøla, død 1980) var en norsk skoleinspektør og politiker (Ap) som var ordfører i Frosta kommune fra 1946 til 1948.
Rangnes var lærer på Frosta fra 1920, først i Nordbygda, fra 1925 på Neset, og fra 1950 til han nådde pensjonsalder var han skoleinspektør i bygda.
Han var gift med Alfhild Rochseth, datter av ordfører Haakon Rochseth.
Kurv
Kurv kan referere til:
Goleniów
Goleniów er en by i Polen. Byen ligger i det vestlige Pommern (Vestpommerske voivodskap), like nordøst for Szczecin. Goleniów ligger på begge sider av elven Ina. Avstanden i en rett linje mellom byene Goleniów - Szczecin er 24 km, og til Warszawa er 434 km. I nærheten av byen ligger Szczecin-Goleniów lufthavn.
Byen hadde 22 773 innbyggere per 31. mars 2014.
Maule
Maule er en region i Chile og regnes som region VII fra nord til sør. Hovedstaden i Maule er Talca, som ligger i, og er provinshovedstad i provinsen med samme navn.
Egon Bahr
Egon Karl-Heinz Bahr (1922–2015) var en tysk journalist og politiker (SPD). Sammen med Willy Brandt utformet Bahr Forbundsrepublikken Tysklands (Vest-Tysklands) forsoningspolitikk mot Øst-Europa, den såkalte Ostpolitik.
Biografi
Egon Bahr ville studere musikk i 1940, men ble nektet en studieplass på grunnlag av at han hadde en jødisk mormor. I stedet for musikk studerte Bahr til Industriekaufmann, og i perioden 1944–1945 arbeidet han ved Rheinmetall-Borsig før han deretter begynte å arbeide som journalist i Berlin hos blant andre Berliner Zeitung. I perioden 1948 til 1950 arbeidet han som korrespondent for Tagesspiegel i Hamburg og Bonn.
I 1956 ble Bahr medlem av SPD. I 1960 ble han ansatt ved Berlins offisielle informasjonsavdeling, under den daværende borgermester Willy Brandt. Brandt og Bahr ble siden politikerduoen som skapte det politiske begrepet Ostpolitik, hvor Vest-Tyskland nærmet seg Østblokken med DDR fra 1970-tallet og fremover. Bahr fulgte med Brandt da sistnevnte bestemte seg for å satse på en rikspolitisk karriere fra 1966. Etter dette arbeidet han ved det vesttyske utenriksdepartementet.
I 1973 ble Bahr tildelt Bundesverdienstkreuz for sin og Brandts Ostpolitik, som hadde ledet til avspenning mellom vest og øst samtidig med at det hadde skjedd en tilnærming til DDR. I perioden mellom 1972 til 1974 var han minister for særlige oppgaver. Bahr var en av Willy Brandts nærmeste rådgivere, og stod ham nærmest når det kom til spørsmål vedrørende østpolitikken. Da Brandt måtte gå av som kansler på grunn av Guillaume-skandalen var det ventet at også Bahr ble tvunget til å gå av, men Brandts etterfølger Helmut Schmidt utnevnte ham i stedet til minister for økonomisk samarbeid. Først etter valget i 1976 forlot han regjeringen.
I 2002 ble Bahr valgt til æresborger av Berlin. I mars samme år ble han også utnevnt til kommandør med stjerne av Den Kongelige Norske Fortjenstorden.
Kongedømmet Fusa
Kongedømmet Fusa var et kunstprosjekt for å utforske spørsmål knyttet til begrepet identitet. Den 21. juni 2003 ble Fusa kommune erklært som egen stat under en seremoni på Eide. Kunstneren Morten Holmefjord ble av formannen i eldrerådet utnevnt til visekonge. Kommunen ble slik til Kongedømmet Fusa. Forholdet mellom Visekongen og de folkevalgte var regulert i Engeviktraktaten, som ble signert av daværende ordfører Asbjørn Heidal og Visekongen.
21. juni 2004 gav Fusa Sentralbank ut den nye valutaen fusisk krune (FSK). En fusisk krune var like mye verd som 100 norske kroner. Året etter utgav Sentralbanken i samarbeid med Det viseregale kontoret et eget sett med brevmerker for Fusa.
21. juni 2005 ble Fusapasset lansert. I tillegg til mange vanlige passfunksjoner, inneholdt Fusapasset bl.a. en statskalender for kongedømmet, lister over viseregale og kongelige verv, forvaltning og reglement, en revidert utgave av Engeviktraktaten og 10 teser for kongedømmet Fusa. Forsiden viste Fusas riksvåpen og bar teksten «Fusa», «pass», «Kingdom of Fusa» og «Passport».
Kongedømmet Fusa ble aldri anerkjent som selvstendig stat i juridisk sammenheng. Allikevel rakk landet å få et omfattende representasjonskorps den korte tiden det eksisterte. Det hadde utenriksråd, ambassadører, konsuler og generalkonsuler i flere land og i en rekke norske byer, såvel som omreisende representanter.
Æresfusinger
Det viseregale kontoret rakk å dele ut seks æresborgerskap, som gav disse personene tittelen æresfusing:
Kongedømmet Fusa avvikles
Nyttårsaften 2005 ble Kongedømmet Fusa høytidelig nedlagt da Visekongen abdiserte som følge av flertallets nei. Representasjonskorpset fikk avskjed, kongekronen ble sluppet i vannet midtfjords, Visekongen reiste i eksil til Sør-Amerika, og Fusa gikk tilbake til en styreform som en vanlig, norsk kommune.
Kilder
https://www.fusa.kommune.no/artikkel.aspx?MId1=64&AId=72
Standard & Poor’s
thumb|upright=2.00|Eksempel på S&P-ratinger, fra 2018 Standard & Poor's (S&P) er et [[Amerikas forente stater|amerikansk kredittvurderingsbyrå. Det er en divisjon i McGraw-Hill som publiserer finansiell forskning og analyse av aksjer og obligasjoner. De vurderer også kredittverdigheten til lånetakere (utstedere) av obligasjoner ved bruk av en standardisert vurderingsskala. Selskapet er blant de tre største på sitt område, sammen med Moody's og Fitch Ratings.
Score hos kredittratingbyråer er utslagsgivende for markedets vurdering av sannsynligheten for at et land (eller et selskap) kan innfri de forpliktelser som er inngått overfor kreditorer og investorer. Land og store selskaper som utsteder f.eks obligasjoner, vil få redusert score dersom byrået anser det som sannsynlig at landet eller selskapet i framtiden vil være mindre i stand til å innfri forpliktelsene i form av renteutbetaling eller innfrielse av obligasjonene. Markedet vil reagere på en slik nedvurdering ved å sette opp rentene landet eller selskapetmå betale for lån (eksempelvis obligasjonslån).
Standard & Poor's er også kjent for flere viktige aksjeindekser:
Selskapets historie
I 1860 utga Henry Varnum Poor History of Railroads and Canals in the United States. I boken ble det sammenstilt forretningsinformasjon om jernbaneselskapene. Henry Varnum grunnla senere fselslappet H.V. and H.W. Poor Co. sammen med sønnen Henry William. Det utga nye opplag av boken.
I 1906 grunnla Luther Lee Blake Standard Statistics Bureau. Selskapet skulle formidle finansinformasjon om selskaper utenfor jernbanebransjen. I 1941 ble de to selskaper slått sammen til Standard & Poor's Corp. Selskapet har sinen 1966 inngått i selskapsgruppen McGraw-Hill.
Parasphallenum
Utseende
En middelsstor, avlang og tynn, mørkt brunlig trebukk. Antennene er noe lengre enn kroppen, nokså slanke. Pronotum er litt smalere enn dekkvingene, avrundet, knudrete. Dekkvingene er jevnbrede, med et smalt, oransje siksak-tverrbånd i den fremre delen og en liten, oransje flekk nær spissen. Beina er tynne.
Levevis
Larvene lever i ved.
Kurt Browning
Kurt Browning (født 18. juni 1966 i Alberta, Canada) kunstløper som var den første til å utføre et kvadrupelt hopp – en kvadrupel toe-loop under VM i Budapest i 1988.
Parasphallenum
Utbredelse
Arten er kjent fra Brasil.
Levente Bartha
Levente Bartha (født 8. mars 1977) er en rumensk bobkjører.
Han representerte Romania under Vinter-OL 2018 i Pyeongchang, hvor han ble nummer 29 i firer-bob.
Kirk Douglas
Kirk Douglas (opprinnelig Issur Danielovitch, belarusisk:, jiddisch: ; født 9. desember 1916 i Amsterdam i New York, død 5. februar 2020 ) var en amerikansk skuespiller, filmprodusent, regissør og forfatter. Douglas regnes som den siste store fra Hollywoods gullalder da de store selskapene stort sett hadde full kontroll over bransjen samtidig som de største stjernene kunne velge roller og regissører etter egen smak. I sine beste roller fremstilte Douglas stoiske og handlekraftige menn, ofte i form av antihelter, som ikke smurte på glatt sjarm. I likhet med sine samtidige Paul Newman og Marlon Brando foretrakk han krevende og kommersielt usikre filmprosjekter. Med et gjennomborende blikk og skarpskårne trekk med karakteristisk hake hadde han et lett gjenkjennelig utseende.
Hans selvbiografi The Ragman's Son (1988) kom på New York Times bestselgerlister.
Karriere
Han begynte som teaterskuespiller og gjennombruddet som filmskuespiller kom med Champion (1949). Etter Champion fikk han høye honorarer og roller i filmer av ledende regissører som Stanley Kubrick, Elia Kazan, John Frankenheimer, Billy Wilder, William Wyler og Vincente Minnelli. Douglas ble nominert til Oscar for beste mannlige hovedrolle for rolletolkningene sine i filmene Champion (1949) og Blendende løgn (1952), samt for rollen som Vincent van Gogh i filmen Han som elsket livet (1956). Han har videre hatt ledende roller i filmer som En verdensomseiling under havet (1954), Vikingene (1958, delvis innspilt i Norge), Spartacus (1960), Helter i Telemark (1965, innspilt i Norge) og USS Nimitz forsvunnet i Stillehavet (1980). Karrieren var på hell fra rundt 1970 da det gamle studiosystemet ble erstattet av New Hollywood der filmregissøren snarere enn studioet hadde styringen. Stanley Kubricks gjennombrudd som filmskaper var Spillet er tapt (1956) som var en kommersiell fiasko og Kubrick inngikk da kontrakt med Bryna Productions (Kirk Douglas' selskap) om å lage fem filmer. Med denne kontrakten fikk de stjernen Douglas med i den neste filmen og tilgang til Hollywoods produksjonsapparat og større budsjett til sin neste film : Ærens vei. Denne omhandler en lite ærerik fransk manøver under første verdenskrig og filmen var lenge forbudt i Frankrike. Clint Eastwood kalte det en stor antikrigsfilm og filmen var også kontroversiell i USA på grunn av antikrigsperspektivet. Douglas hadde hovedrollen i Ærens vei og den omtales som en av Douglas' beste. Douglas bidro til finansiering av filmen. Dette var første gangen Kubrick arbeidet med en stor stjerne og det opprinnelige manuset ble skrevet om slik at hovedpersonen fremstilt av Douglas ble løftet frem.
I Spartacus (1960) hadde Douglas hovedrollen og Douglas medvirket også som produsent. Spartacus hadde mange stjerner, svært stort budsjett og regnes som Kubricks minst personlige verk. Spartacus ble en stor kommersiell suksess og ble godt mottatt av kritikerne. Den ble tildelt fire Oscar blant annet til Peter Ustinov for beste mannlige birolle. Spartacus ble produsert for Universal av Douglas' filmselskap Bryna Productions og ikke av Kubricks selskap. Douglas insisterte på Kubrick som regissør i stedet for Anthony Mann som opprinnelig tenkt. Douglas løste etter dette Kubrick fra kontrakten med Bryna Productions. Etter skuffelsen over Hollywood i forbindelse med Spartacus flyttet Kubrick til England for godt.
Douglas' filmkarriere stanset i 1996 etter at han fikk et hjerneslag. Slaget medførte at han ble lammet på den ene siden av ansiktet og fikk problemer med taleevnen. Han har imidlertid hatt noen spesialtilpassede filmroller etter det. Douglas blogget på Myspace fra 2007 til 2011 og ble i denne perioden omtalt den eldste kjendisbloggeren på nettstedet.
Douglas fikk en stjerne på Hollywood Walk of Fame i 1960. Han ble belønnet med en Cecil B. DeMille Award i 1968, en AFI Life Achievement Award i 1991 og en æres-Oscar i 1996. I 1999 ble Douglas kåret til tidenes 17. største mannlige filmlegende av Det amerikanske filminstituttet. Han ble nominert til Oscar fire ganger. Billy Wilders satiriske Dagens sensasjon (1951) regnes som en av Douglas' beste prestasjoner.
Dalton Trumbo var svartelistet som «kommunist» på 1950-tallet, og Douglas bidro til å bryte denne praksisen ved å føre Trumbo opp som manusforfatter for Spartacus (i ettertid overdrev Douglas sin rolle i denne saken).
Han tilbragte flere måneder i Norge forbindelse med innspilling av Helter i Telemark. Sønnen Michal var med som assistent. I forbindelse med Vikingene (som var delvis innspilt på Vestlandet) besøkte Douglas og andre stjerner Norge.
Bakgrunn og familie
Foreldrene var jøder og innvandret fra den belarusiske delen av Det russiske imperiet. Foreldrene endret etternavn til Demsky på grunn av antisemittisme i nabolaget. Foreldrene snakket jiddisch hjemme. Faren arbeidet som skraphandler og Kirk vokste sammen med seks søstre opp i relativ fattigdom. Kirk Douglas utmerket seg i studier av hebraisk og foreldrene vurderte å gi sønnen utdanning til rabbiner. Vennen Karl Malden foreslo at han skulle bytte navn fra Issur («Izzy») Demsky til Kirk Dougles; Malden hadde selv byttet fra det serbiske Mladen George Sekulovich til et engelskklingende navn. I 1939 fikk Douglas stipend til prestisjeskolen American Academy of Dramatic Arts i New York. Der ble han kjent med Betty Joan Perske som endret navn til Lauren Bacall. Dougles tjenestegjorde i marinen under andre verdenskrig. Etter krigen medvirket han i flere teateroppsetninger i New York, inkludert noen på Broadway. Lauren Bacall satte en Hollywood-produsent i forbindelse med Douglas, hvorpå Douglas begynte en karriere som filmskuespiller. Han er far til skuespilleren og filmprodusenten Michael Douglas. Michael var med som regiassistent på innspillingen av Helter i Telemark i 1965, der faren hadde hovedrollen. I filmen Til døden skiller oss ad (2003) medvirket Kirk Douglas sammen med sønnen Michael, barnebarnet Cameron og Kirks tidligere kone Diana Douglas. Kirk Douglas var på denne tiden hemmet etter et hjerneslag noen år tidligere.
Pseudochariesthes
Pseudochariesthes er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, avlange, kontrastrikt fargede trebukker. De er lyst gulaktige med svarte tegninger. Antennene er betydelig lengre enn kroppen. Pronotum er nesten sylindrisk uten tenner på sidene. Dekkvingene er parallellsidige. Antenner og bein er gjerne mer eller mindre rødlige.
Levevis
Som de fleste andre trebukker borer larvene i ved.
Utbredelse
Slekten er utbredt i tropisk Afrika.
Harris County (Texas)
Harris County er et fylke i den amerikanske delstaten Texas. Det ligger i de østlige delene av staten. Det grenser mot Montgomery County i nord, Liberty County i nordøst, Chambers County i øst, Galveston County i sørøst, Brazoria County i sør, Fort Bend County i sørvest og mot Waller County i nordvest.
Harris Countys totale areal er 4 604 km², hvorav 127 km² er vann. I 2005 hadde fylket 3 693 050 innbyggere. Administrasjonssenteret ligger i byen Houston. Fylket har fått sitt navn etter nybyggeren John Richardson Harris.
Paul O’Neill
Paul Henry O'Neill (født 4. desember 1935 i St. Louis i Missouri, død 18. april 2020 i Pittsburgh i Pennsylvania) var en amerikansk forretningsmann og politiker. Han var USAs finansminister fra 2001 til 2002.
Bakgrunn
Paul O'Neill var sønn av Gaynald Elsie (Irvin) og John Paul O'Neill; faren var sersjant i U.S. Army. Faren hevdet å stamme fra Skottland men at han hadde mistet kontakt med familien; men lenge etter at han døde viste det seg at han i virkeligheten var fra Nederland og da hadde navnet Piet Kalfsterman, - hvorfor han hadde løyet til sin familie om dette ble ikke klarlagt.
Farens posteringer bragte familien til Illinois, Hawaii, New Mexico og Alaska. Paul gikk på high school i Anchorage i 1954. Han bodde på militærbasen der med foreldrene.
Karriere
O'Neill begynte i offentlig tjenste som computersystemanalytiker i Veterans Administration, der han virket fra om 1961 til 1966. Hav virket ved United States Office of Management and Budget fra 1967, og som dens deputy director fra1974 til 1977.
Paul O'Neill fungerte som administrerende direktør for metallindustriselskapet Alcoa i perioden 1987 til 1999.
Finansminister
Han var USAs finansminister under president George W. Bush i perioden 2001 til 2002, men slik at skattepolitikken var tillagt en assisterende minister, Mark Weinberger. O'Neill ble snart lagt merke til ikke minst for hyppige ytringer av heller regjeringskritisk karakter, Han foretok også en reise i Afrika med sangeren Bono. I 2002 fremkom det av en rapport som var blitt utarbeidet på oppdrag av O'Neill at det fremtidige underskudd i statskassen ville komme opp i 500 milliarder US-Dollar og pekte på store fremtidige problemer knyttet til dette, dersom den økonomiske politikk ikke ble lagt om. Meningsforskjellene på skattepolitikkens område og i andre saker førte til at presidenten avløste ham i desember 2002; presidenten utnevnte John W. Snow til hans etterfølger.
Ron Suskind intervjuet O'Neill grundig om tiden i regjeringen, og fikk også tilgang til mange dokumenter. I 2004 publiserte han boken The Price of Loyalty, om O'Neills tid i Bush-administrasjonen. Foruten å beskrive en rekke konflikter gjengis det at O'Neill hevdet at Bush syntes å mangle nysgjerrighet og ikke stilte motspørsmål. Krig i Irak var noe av det som først kom opp i presidentens første møte i National Security Council. O'Neill mener at spørsmålet da ikke var «burde vi angripe Irak?» men idtedet «hvordan skal vi få til et angrep på Irak?»
O'Neill døde i sitt hjem i Pittsburgh den 18. april 2020 av lungekreft.
Lineman
En lineman i amerikansk fotball er en spiller som spesialiserer seg i å spille på scrimmagelinjen. Linemen på laget som innehar ballen kalles offensive line eller angrepsrekke, mens linemen på forsvarslaget blir kalt defensive line eller forsvarsrekke. Flere av National Football Leagues (NFL) regler omhandler restriksjoner og krav for angrepsrekken, hvis oppgave det er å beskytte quarterbacken fra å bli sacked for tap, eller en fumble. Forsvarsrekken dekkes av de samme reglene som gjelder for alle forsvarsspillere. Linemen er vanligvis de største spillerne på banen, da deres posisjon involverer mindre løping og mer styrke enn spillere med spesielle evner.
Offensive line
En offensive line består av en center, som er ansvarlig for å snappe ballen for å starte et play, to guards som står på hver side av centeren, og to offensive tackle som står utfor guardene. I tillegg kan en full offensive line inkludere en tight end utenfor en eller begge tacklene. En offensive linemans bevegelse under et play er ofte begrenset til et par få steg (vanligvis fra en three-point stance) for å etablere en posisjon, fulgt av en brytekamp som kan ligne på sumo. Offensive linemen pleier derfor å være de største og sterkeste spillerne på banen etter nose tacklen, med god smidighet og balanse men begrenset hastighet og utholdenhet.
På noen løp kan en offensive lineman trekke seg ut av sin første posisjon og løp bak de andre offensive linemenene for å håndtere en annen forsvarsspiller utenfor offensive linen; i moderne kamper er det vanligvis en guard som gjør dette.
Kristen idrettskontakt
Kristen Idrettskontakt (KRIK) er en kristen ungdomsorganisasjon som har som formål om å «bevare, inspirere og vinne idrettsfolk til kristent liv både i idrettslag og menighet». KRIK ble startet i 1981 etter initiativ fra prest Kjell Markset (født 1958).KRIK er et lavterskeltilbud for tro og idrett. Hovedmålgruppen er ungdom i aldersgruppen 13-26 år. Samtidig har KRIK et sterkt økende og populært familiearbeid.
Internt:
KRIK har pr i dag om lag 15 000 medlemmer i Norge samt 4000 medlemmer i KRIK Sverige. I november 2016 ble det også avholdt stiftelsesmøte for KRIK i Danmark. KRIK er et kontaktledd mellom kirke og idrettslag. De arbeider på tvers av landegrenser, idrettsgrener, idrettsklubber, kirkegrenser, prestasjonsnivå og alder. KRIK har pr i dag ca 360 aktive lokallag der deltakerne møtes til trening og andakt. I tillegg arrangerer KRIK ulike leirer, arrangementer og kurs for aldersgruppen 13-30 år. I løpet av et år har KRIK over 7000 deltakere og ledere på leir.
Eksternt:
Lineman
Offensive line
Når en offensive lineman dytter ned en annen spiller, slik at forsvarsspilleren ligger på ryggen, kalles dette for en pancake block.
Kristen idrettskontakt
Idrettsutøvere som Andreas Håtveit, Astrid Uhrenholdt Jacobsen, Rune Bratseth, Ezinne Okparaebo, Johan Remen Evensen og Melissa Wiik har fremstått som profiler for KRIK. I 2002 mottok KRIK Brobyggerprisen og i 2005 Petter Dass-prisen for sitt arbeid.
Rana Hussein
Rana Saddam Hussein (arabisk: رنا صدام حسين; født 1969) er den tidligere Irakiske presidenten Saddam Husseins andre datter. Hennes mor er Sajida Talfah. Hun er søster til Saddams to sønner Uday og Qusay Hussein og hans to døtre Raghad og Hala.
Lineman
Offensive line
Når en offensive line har et likt antall spillere på hver side av centeren kalles dette for en balanced line. Centeren og guardene utgjør et lags interior offensive line.
Offensive linemen kan ikke ta imot fremoverpasninger, og kan ikke bevege seg mer enn to yards forbi scrimmagelinjen før en pasning er kastet, enten de bryter med en forsvarsspiller eller ei. Ends derimot (både tight ends og wide receivere) kan ta imot pasninger. Et unntak for denne regelen er når et lag kjører et tackle-eligible play, men dette må da annonseres av dommeren i forkant.
Rana Hussein
I 1997 ble hun og Raghad satt i husarrest av broren Uday for å ha deltatt i et plott for å drepe ham. 31. juli 2003 flyktet hun tilbake til Jordan, der kong Abdullah II ga hennes familie asyl.
Lineman
Løp
Under et løp er angrepsrekkens hovedjobb å lage hull for spilleren som løper med ballen, enten ved å dytte forsvarsspillere bakover forbi scrimmagelinjen, eller ved å dytte dem til side slik at spilleren som løper kan komme seg forbi dem.
Kristen idrettskontakt
Organisasjon
Organisasjonen har i dag 20 ansatte, samt flere deltidsansatte ute i distriktene. Hovedkontoret er lokalisert på Ullevaal Stadion i Oslo. Administrasjonen står for den daglige driften av organisasjonen, og legger til rette for høy frivillig aktivitet i organisasjonen. Landsstyret forvalter KRIKs midler og setter opp langtidsplaner. Øverst er generalforsamlingen som møtes én gang i året.
Lineman
Pasningsspill
Under pasningsspill er angrepsrekken ansvarlig for å hindre forsvarsspillere i å takle quarterbacken før han kaster ballen. Da det ikke er mulig å holde forsvarsspillerne tilbake for alltid, er deres hovedoppgave å sakke dem og gi quarterbacken et par sekunder til å finne en åpen receiver og kaste ballen.
Kristen idrettskontakt
Arrangement
I løpet av et år arrangerer KRIK utallige små og store arrangementer – med godt over 25 000 aktivitetsdøgn totalt. De fire største leirene er EXPLORE, konfACTION, ACTION og ARENA. EXPLORE er KRIKs egen nyttårsleir med 1000 deltakere i alderen 15-20 år. Leiren arrangeres i Håkons Hall på Lillehammer. KonfACTION er KRIKs populære konfirmantleir, og trekker til seg over 1000 konfirmanter hver sommer. ACTION arrangeres i forlengelsen av konfACTION, og er for ungdommer mellom 14 og 17 år. Begge leirene avholdes i Bø i Telemark. ARENA avslutter KRIK-sommeren og er for ungdommer i alderen 16 - 22 år. Leiren arrangeres på Bibelskolen i Grimstad.
Studier
KRIK-linjer: En rekke folkehøgskoler, bibelskoler og videregående skoler i Norge tilbyr i dag KRIK-linjer av ulik art. Disse tilbys ved Sagavoll Folkehøgskole, Nordfjord folkehøgskule, Bildøy Bibelskole, Ansgar Bibelskole og Stavern folkehøyskole, Fjellhaug Bibelskole, Hurdal Verk Folkehøgskole, Øya videregående skole og Vestborg videregående skole.
Lineman
Defensive line
Under løp er målet å takle spilleren som løper med ballen. En defensive line forsøker å holde seg i sin originale formasjon (jevn avstand mellom spillerne uten hull), men forsøker også å hindre medlemmer av motstanderlagets offensive line fra å få tak i linebackerne, hvis jobb det er å takle spilleren som løper med ballen. Defensive tackles er vanligvis et lags beste på å hindre forsøk på lag.
Under pasningsspill forsøker en defensive line å nå quarterbacken. Ideelet sett klarer de å takle quarterbacken for tap (en sack), men i praksis klarer vanligvis quarterbacken å kaste ballen før han blir taklet; målet er dermed å legge press på ham så fort som mulig for tvinge ham til å kaste ballen før han kan finne en åpen receiver. Defensive ends er vanligvis et lags beste pass rushere. I et forsøk på å øke presset på en quarterback bruker lag ofte flere spillere en kun sin defensive line for å takle quarterbacken; dette kalles for en blitz.
Ettersom at forsvaret ikke vet hvorvidt angrepet skal forsøke å løpe med ballen eller kaste en pasning (eller om quarterbacken vil gi opp på å finne en åpen receiver og heller løper med ballen) må de balansere strategiene mot løp og pasningsspill: å løpe rundt en offensive lineman og unngå kontakt kan sørge for mer press på en quarterback, men etterlater seg også et hull i defensive linen og lar en offensive lineman angripe en linebacker og åpne for muligheten til et bedre løp.
Defensive linemen, især defensive ends, forventes å kunne løpe mer enn offensive linemen, og pleier derfor å være noe lettere og kjappere.
Brattås skole (Porsgrunn)
Brattås skole er en barneskole i Porsgrunn kommune.
Kenworth
Kenworth er en amerikansk produsent av trekkvogner til semitrailere. De eies av PACCAR.
Historien til Kenworth kan spores tilbake til Louis og Edgar Gerlinger, som i 1915 grunnla Gerlinger Motor Car Company i Portland i Oregon. De konstruerte sin første lastebil samme år. Firmaet flyttet til Seattle i 1916, men slet tungt økonomisk. Forretningsmannen Edgar Worthington og hans forretningspartner kaptein Frederick Kent, kjøpte opp fabrikken, og døpte den Gersix Motor Company. Kent overlot sin andel av Gersix til sønnen Harry i 1919.
Selskapet var i vekst. I 1922 ble det første året med en produksjon på over 50 lastebiler. I 1923 gjennomførte de en kapitalutvidelse, og selskapet het etter det Kenworth Motor Truck Co. Navnet var en sammensetting av KENt og WORTHington.
Når depresjonen kom på 1930-tallet, rammet det også Kenworth hardt, mye på grunn av gjelden de hadde etter de store investeringene de hadde foretatt. Som en strategi for å overleve tilbød de stadig mer avansert teknologi på bilene sine, som for eksempel dieselmotorer fra Cummins, hydraulisk bremseforsterker, torsjonsfjærer og sovekabiner. Da USA innførte lovgivning om maksimalvekt på lastebiler, så brukte Kenworth aluminium i motorer, girkasser, førerhus og ramme.
Etterspørselen etter tunge kjøretøyer fikk et stort oppsving under andre verdenskrig. Kenworth produserte og deler til B-17 bombefly.
Etter krigen så hadde de opprinnelige stifterne gått bort, og enkene forsøkte å selge bedriften til arbeiderne, men det endte med at PACCAR kom inn og overtok. Fram til 1956 var Kenworth en selvstendig enhet i PACCAR.
1950-tallet og 1960-tallet var bra for Kenworth. I 1964 åpnet de en fabrikk i Kansas City, og fikk produksjonen over 2000 biler, en rekord for dem. I 1966 ble det opprettet en fabrikk i Australia, og i 1972 var den årlige produksjonen over 10 000 biler.
Sachsen-Altenburg
Sachsen-Altenburg var et hertugdømme i Sachsen, styrt av den ernestinske greinen av Wettin-dynastiet. Altenburg var en egen stat med en stemme i riksdagen. Staten eksisterte i store deler av 1600-tallet inntil hertugen av Sachsen-Gotha arvet staten i 1672 etter at han giftet seg med arvingen av Altenburg. Landet ble en del av Sachsen-Gotha-Altenburg inntil det regjerende huset der opphørte i 1825. Altenburg og Gotha skilte da lag, Gotha ble gitt til hertugen av Sachsen-Coburg-Saalfeld og Altenburg ble gitt til hertugen av Sachsen-Hildburghausen. Hertugen av Sachsen-Hildburghausen gav til gjengjeld Hildburghausen til hertugen av Sachsen-Meiningen. Den tidligere hertugen av Hildburghausen regjerte i Sachsen-Altenburg inntil de tyske monarkiene falt i 1918. Sachsen-Altenburg sluttet seg til den nye staten Thüringen i 1920.
Sachsen-Altenburg hadde et areal på 1323 km² og en befolkning på 207 000 (1905). Hovedstaden var Altenburg.
Slutten på Sachsen-Altenburglinjen kom i 1991 da prins George Moritz døde.
Overhoder for det fyrstelige huset av Sachsen-Altenburg etter monarkiets fall
I 1991 ble den opphørte hertuglinjen ved Georgs død.
Mobilsingel
Mobilsingel er en sang som først blir utgitt for nedlasting til mobiltelefon. Kunder kan handle musikk over mobilnettet uten kredittkort.
Járnsíða
Járnsíða var den første lovboken på Island etter at de ble underlagt Norge, og ble utarbeidet og innført av Magnus Lagabøte. Den lovkyndige islendingen Sturla Tordsson, mest kjent for å ha skrevet Håkon Håkonssons saga og Magnus Lagabøtes saga, bidro trolig også sterkt til utformingen av Járnsíða. Lovboken ble innført i 1271 og erstattet Grágás, men ble forkastet allerede i 1281, da den i sin tur ble erstattet av Jónsbók. Jónsbók var deretter gyldig i hele 500 år med unntak av enkelte tillempinger.
Teodora I
Bakgrunn
Theodora kom fra de lavere samfunnsklasser bysantinske samfunnet. Hennes far var dyrepasser for bjørner på et sirkus. Det meste av informasjonen om hennes tidige liv kommer fra Prokopios' Hemmelig historie. Prokopius var historiker fra byen Cæsarea. Kritikere av Prokopius mener at hans verk tyder på at han var meget bitre og desillusjonerte i sitt syn på begge herskere og de avviser hans verk som fråtserier og simple tekster, men de har ikke kunnet finne belegg som motsier hans faktaopplysninger. For eksempel viser kilder at Teodora opptrådte som komiker i burleske teatre og at hun hadde talent for komedie. Hun var kjent for sine dyrenumre. Hun hadde mange beundrere og benyttet enhver mulighet til å klatre på samfunnsstigen, det gikk både opp og ned med henne. Prokopius skrev at hun var en kurtisane som i en periode var elskerinnen til en provinsadministrator og at hun fikk sitt eneste barn - en sønn - med han.
Enkelte forskere mener at hun før hun traff Justinian var tilhenger av monofysittismen og at hun hele livet støttet denne trosretningen, mens andre hevder at hun forbindes med dem ettersom Justinian lot henne stå for gjenforeningen mellom dem og kalkedonistene, som hun og hennes ektefelle tilhørte.
Keiserinne
Theodora var engasjert som skuespiller ved Hippodromen utenfor Konstantinopel da hun ble kjent med Justinian. Da Justinian overtok tronen fire år senere gjorde han henne til medregent. Det synes som om de har styrt som jevnbyrdige kolleger, noe som har vært en klok beslutning. Teodora var en kvinne med en sterk vilje og viste stor evne til å styre. Ved opprøret i Nikea i 532 førte hennes lederskap og råd om et kraftig militært gjensvar til at opprøret ble slått ned, noe som trolig reddet riket.
En del forskere mener at Teodora var Det bysantinske rikets første kjente forkjemper for abort. Hun overbeviste Justinian og fikk han til å endre de lovene som bestemte at adelsmenn ikke fikk gifte seg med kvinner av lavere samfunnsklasser - slike som henne selv. Hun sto også opp og talte for gifte kvinners rett til å begå ekteskapsbrudd og for de prostitueres sak. Hun hjalp videre til med å bygge broer over kløftene som var oppstått mellom forskjellige kristne sekter.
Andre forskere ser Teodora mer som en helgen og betrakter hennes gjerninger som en likestillingskamp for å gi kvinner samme rettigheter i loven som menn. Hun opprettet hjem for prostituerte, fastslo lover som forbød påtvunget prostitusjon, ga kvinner større rettigheter i skilsmisseoppgjør, lot kvinner få retten til å eie og arve eiendom og fikk gjennomført dødsstraff for voldtekt. Alle disse elementene til sammen bidro til at kvinners rettslige status i riket ble forsterket.
Død
Teodora døde av kreft (sannsynligvis brystkreft) innen hun fylte 50 år og omtrent tyve år før Justinian døde. Hun ble begravet i Den hellige apostelkirken i Konstantinopel (som nå er ødelagt). Både Teodora og Justinian er avbildet som vakre mosaikker i San Vitalekirken i Ravenna i Italia.
Dorin Alexandru Grigore
Dorin Alexandru Grigore (født 1. august 1985) er en rumensk bobkjører.
Han representerte Romania under Vinter-OL 2018 i Pyeongchang, hvor han ble nummer 29 i firer-bob.
Johnny Mnemonic (film)
Johnny Mnemonic er en cyberpunkfilm fra 1995, løst basert på novellen «Johnny Mnemonic» av William Gibson. Tittelens karakter, en mann med en kybernetisk hjerne implantat designet for å lagre informasjon, blir spilt av Keanu Reeves. Filmen skildrer Gibsons dystopiske syn på fremtiden med en verden dominert av megacorporations og med sterke østasiatiske påvirkninger. Filmen har fått en kultstatus i årenes løp for sine dystopiske og virtuelle temaer.
Filmen ble regissert av Robert Longo tatt opp i Canada, med Toronto og Montréal. En rekke lokale monumenter, deriblant Torontos Union Station og Montréals horisont og Jacques Cartier Bridge, er fremtredende.
Filmen hadde premiere i Japan første 15. april 1995, med en lengre versjon (103 min) som er nærmere regissørens klipp og har en tidligere komponert score ved Mychael Danna, annerledes redigering, og flere scener med den japanske stjerne Takeshi Kitano og Dolph Lundgren spesielt.
Handlingsreferat
I år 2021 er samfunnet dypt engasjert i et virtuelt internett, som har en degenerativ effekt referert til som "nerve attenuation syndrome" eller NAS. Et annet viktig spørsmål er overtakelsen av samfunnet av store bedrifter, hvorav mange er basert i Øst-Asia. I Japan brukes den japanske mafiaen Yakuza for å håndheve lovverket. Deres brutale taktikk gjør at overføring av data har blitt en farlig virksomhet. Johnny (spilt av Keanu Reeves) er en kurer med en datalagringsenhet implantert i hjernen, slik at han diskret kan få med seg informasjon som er alt for følsom til å overføre over Internett. Dette er en lukrativ jobb, men implantatet har kostet Johnny alle barndomsminnene hans, og han ønsker å få implantatet fjernet i ett forsøk på å gjenopprette minnene.
Lars Viken
Lars Jonsen Viken (født 28. desember 1892, død 15. april 1963 ) var en norsk politiker (Sp) som var ordfører i Frosta kommune fra 1952 til 1956.
Johnny Mnemonic (film)
Handlingsreferat
Sjefen hans, Ralfi, tildeler ham en jobb som kan dekke kostnadene ved operasjonen (som er ekstremt kostbar) og sender Johnny til Beijing for å motta informasjonen. Johnny får beskjed om at informasjonen overstiger den nåværende minne-kapasiteten på 80 gigabyte, men han skaffer en enhet som dobler mengden informasjon han kan holde. Johnny møter klienten, en gruppe forskere som ønsker at han skal bære 320 gigabyte med informasjon. Johnny godtar dette, vel vitende om at det er snakk om så mye informasjon at noe av dette kommer til å lastes opp direkte i hjernen hans - noe som kan forårsake psykisk skade og dødsfall hvis informasjonen ikke blir fjernet i løpet av få dager. Johnny laster opp dataene, og forskerne velger tre tilfeldige bilder fra en TV-skjerm for å bruke som krypteringsnøkkel. Akkurat i det forskerne skal sende nøkkelen til en mottaker i New Jersey, blir de drept av Yakuza. Johnny klarer å unnslippe med en del av krypteringsnøkkelen.
Når han kommer tilbake til New Jersey, forfølges Johnny av Pharmakom, et globalt farmakologisk selskap. Sjefen for selskapet, Takahashi, hyret Yakuza for å gjenopprette dataene. Imidlertid ønsker Yakuza, ledet av Shinji, å ta alle dataene selv. Johnny oppdager at Ralfi arbeider for Yakuza, og forbereder seg på å drepe Johnny. Men Johnny blir reddet av Jane, en livvakt. Jane tar med seg Johnny til Spider, en doktor som installerer implantater i hjernen til folk. Spider avslører at han og hans allierte var den tiltenkte mottakeren av dataene Johnny sitter på, som de mener er kur mot NAS - som herjer menneskeheten på grunn av overdreven avhengighet av teknologi og Internett. Spider påstår at Pharmakom oppdaget denne kuren, men at de nektet å publisere den. Men uten den komplette krypteringsnøkkelen kan ikke Spider gjenopprette alle dataene, og heller ikke fjerne implantatet på en trygg måte uten å drepe Johnny eller ødelegge dataene.
Beasts of No Nation (film)
Beasts of No Nation er en amerikansk krigsdramafilm fra 2015 som er skrevet, filmet og regissert av Cary Joji Fukunaga. Filmen er basert på romanen Beasts of No Nation av Uzodinma Iweala, og er spilt inn i Ghana. Hovedrollene spilles av Abraham Attah og Idris Elba, med Kurt Egyiawan, Ama K. Abebrese, Grace Nortey, David Dontoh og Opeyemi Fagbohungbe i medvirkende roller.
Filmens handling foregår i et ikke navngitt vestafrikansk land der en borgerkrig har brutt ut. Unggutten Agu (Attah) overlever et angrep på landsbyen sin der de fleste i familien hans blir drept, og må flykte alene inn i jungelen, hvor han blir tatt hånd om av en omstreifende bataljon av barnesoldater ledet av Commandant (Elba). Gjennom filmen utforskes Agus forandring fra vanlig barn til barnesoldat, der han og de andre mister noe av sin menneskelighet.
Filmen er den første spillefilmen som er produsert av Netflix, og den første som har verdenspremiere på strømmetjenesten.
Gelimer
Gelimer (født 480, død 553) var den siste kongen over vandalene, han regjerte fra 530 til 534.
Gelimer styrtet Hilderik på grunn av den gamle kongens toleranse overfor katolisismen. Den vandalske overklassen var tilhengere av arianismen og mislikte sterkt av Hilderik tok seg frihet til å utnevne en katolsk biskop i Karthago.
Den østromerske keiseren Justinian den store protesterte mot Gelimers tronrøving, og krevde Hilderik gjeninnsatt. Etter at Gelimer nektet krevde Justinian at Hilderik i hvert fall skulle løslates og sendes til Konstantinopel, men heller ikke dette godtok Gelimer.
Gelimers hardnakkede standpunkt førte til at Justinian i 533 sendte en invasjonsstyrke til Afrika. Det gikk ikke lenge før den romerske general Belisarius beseiret vandalene i slaget ved Ad Decimum og slaget ved Tricameron. Gelimer så at krigen var tapt, og tidlig i 534 overga han seg til Belisarius. Men Gelimer hadde allerede henrettet Hilderik, så Justinians plan om å gjeninnsette sin venn måtte forkastes. I stedet ble området direkte underlagt keiseren.
Bill og Teds eventyrlige reise
Bill og Teds eventyrlige reise (orig. Bill & Teds Excellent Adventure) er en amerikansk science fiction komedie fra 1989 og den første filmen i Bill & Ted-serien der to late metalhuer reiser gjennom tid for å sette sammen et menasjeri av historiske personer til deres high school-historieprosjekt.
Filmen ble skrevet av Chris Matheson og Ed Solomon og regissert av Stephen Herek. Filmen har stjerner som Keanu Reeves som Theodore «Ted» Logan, Alex Winter som Bill S. Preston, Esquire, og George Carlin som Rufus. Filmen fikk for det meste positive anmeldelser ved utgivelsen og var kommersielt vellykket. Den er nå betraktet som en kultklassiker. En oppfølger, Bill & Teds Bogus Journey, ble utgitt to år senere i 1991. Den tredje og siste i filmtriologien heter Bill and Ted Face the music og ble kun utgitt på internett den 28. august 2020.
Soundtrack
Filmens lydspor ble utgitt i 1989. Følgende spor var på utgivelsen:
Disse sporene er i rekkefølgen de var på albumet som er forskjellig fra rekkefølgen i filen. I filmen kommer sangene i følgende rekkefølge: «I Can't Break Away», «Dancing with a Gypsy», «Father Time», «Dangerous», «In Time», «Two Heads are Better Than One», «Boys and Girls Are Doing It», «Play With Me», «Walk Away», «Not So Far Away» og «Two Heads» (i reprise over rulleteksten).
Følgende sanger er i filmen, men ble ikke inkludert på lydsporet:
Ole Julian Bjørgvik Holm
Ole Julian Bjørgvik Holm (født 23. mai 2002 i Oslo) er en norsk ishockeyspiller, som spiller for Cleveland Monsters AHL, han ble draftet Columbus Blue Jackets. Moderklubben er, som han spilte for til 2018. Han har tidligere spilt for aldersbestemt landslag, og han spilte to sesonger som tenåring i Nord-Amerika for Colorado Thunderbirds (U16 Tier 1 Elite Hockey League), Tri-City Storm (US Hockey League) og Mississauga Steelheads (Ontario Hockey League).
William Carey University
William Carey University  er et privat, kristent (baptistisk) universitet i Hattiesburg i delstaten Mississippi, USA. Det ble opprettet i 1906.
Ved universitetet var det 2 493 studenter og 210 vitenskapelig ansatte i 2006, og samme året var skolepengene US$ 8 715 for studenter folkeregistrert i USA. Studiene gis opp til mastergradsnivå.
Karbamazepin
Bruksområder
I tillegg til behandling av epilepsi, er medikamentet i Norge godkjent for bruk ved trigeminusnevralgi, alkoholabstinens, sentralt betinget diabetes insipidus, symptomatisk ved diabetisk nevropati, akutt mani og forebyggende ved bipolar lidelse. Det har også vært benyttet ADD/ADHD og schizofreni.
Virkningsmekanisme
Karbamazepin er en natriumkanalblokker. Det binder seg fortrinnsvis til spenningsstyrte natriumkanaler i deres inaktive konformasjon, noe som forhindrer gjentatt og vedvarende avfyring av et handlingspotensial. Karbamazepin har effekter på serotoninsystemer, men relevansen for dets antisizieeffekter er usikker. Det er bevis for at det er et serotoninfrigivende middel og muligens til og med en serotoninreopptakshemmere.